ഫേസ്ബുക്ക് നിശ്ചലമായതിന് പിന്നില് 13കാരനായ ചൈനീസ് ഹാക്കര്? വാര്ത്തയ്ക്ക് പിന്നിലെ സത്യം ഇതാണ് ന്യൂഡല്ഹി: ഫേസ്ബുക്കും വാട്സ്ആപ്പും ഇന്സ്റ്റഗ്രാമും ഏഴ് മണിക്കൂറോളം നേരം പണി മുടക്കിയത് ഞെട്ടലോടെയാണ് ലോകം കണ്ടത്. ഇതിനെ തുടര്ന്ന് ഫേസ്ബുക്കിന് ഉണ്ടായത് കോടികളുടെ നഷ്ടമായിരുന്നു. ലോകത്ത് പലയിടത്തും നേരത്തേയും ഫേസ്ബുക്കിന്റെ ഉടമസ്ഥതയിലുള്ള സോഷ്യല് മീഡിയ പ്ലാറ്റ്ഫോം പണിമുടക്കിയിട്ടുണ്ട്. എന്നാല് ഇത്രയധികം നേരം തടസ്സപ്പെടുന്നത് ആദ്യ സംഭവമായിരുന്നു. ഇതിന് പിന്നില് 13കാരനായ ചൈനീസ് ഹാക്കറാണെന്നാണ് സമൂഹമാദ്ധ്യമങ്ങളില് ഇപ്പോള് പ്രചരിക്കുന്നത്. സണ് ജിസം എന്ന് പേരുള്ള ചൈനീസ് ബാലന് നടത്തിയ ഹാക്കിംഗ് ആണ് ലോക വ്യാപകമായി ഫേസ്ബുക്ക് പണി മുടക്കാന് കാരണമായതെന്ന് പല പ്രമുഖ മാദ്ധ്യമങ്ങളിലും വാര്ത്ത വന്നിരുന്നു. എന്നാല് ഈ വാര്ത്ത വ്യാജമാണെന്നതാണ് യാഥാര്ത്ഥ്യം. ചിത്രത്തില് പ്രചരിക്കുന്ന കുട്ടി ഒരു ചൈനീസ് ഹാക്കറാണ്. 2014ല് ഈ കുട്ടിയെ സംബന്ധിച്ച് നിരവധി വാര്ത്തകള് പുറത്തുവന്നിട്ടുണ്ട്. അന്ന് ഈ കൂട്ടിയ്ക്ക് 13 വയസ്സുണ്ട്. കുട്ടിയുടെ പേര് സെന്ഗ്യാങ് എന്നാണെന്നും വാര്ത്തകളില് പറഞ്ഞിരുന്നു. അതിനാല് തന്നെ ഈ കുട്ടിയല്ല ഫേസ്ബുക്ക് കഴിഞ്ഞ ദിവസം പണിമുടക്കിയതിന് കാരണമെന്ന് വ്യക്തം. ഫേസ്ബുക്കിന് സംഭവിച്ച സാങ്കേതിക തകരാര് സംബന്ധിച്ച് കമ്ബനി തന്നെ ഔദ്യോഗിക സ്ഥിരീകരണം നല്കിയിരുന്നു. കോണ്ഫിഗറേഷന് ചേഞ്ച് നടത്തിയപ്പോഴുള്ള തകരാറാണ് സേവനം തടസ്സപ്പെടാന് കാരണമായത്. ഫേസ്ബക്കിനെ ലോകമെമ്ബാടുമുള്ള ഡാറ്റാ സെന്ററുമായി ബന്ധിപ്പിക്കുന്ന നട്ടെല്ലിനാണ് സാങ്കേതിക തകരാര് ഉണ്ടായതെന്ന് കമ്ബനിയുടെ ഇന്ഫ്രാസ്ട്രക്ച്ചര് വൈസ് പ്രസിഡന്റ് സന്തോഷ് ജനാര്ദ്ധനനും അറിയിച്ചിരുന്നു.